Kup- pazviito achishanduka mh- pamazita

Chinyorwa chino chakaunganidza mazwi anotanga achiti kup- achidudza zviito, anozovamba achiti mh- ava kududza mazita.

Mharidzo rinotodza kuparidza.
Mhangami rinotodza kupangama.
Mhanda rinotodza kupandana.
Mharadzi rinotodza kuparadza.
Mhiko rinotodza kupika.
Mhinduro rinotodza kupindura.
Mhengeramumba rinotodza kupengera mumba.
Mhunzamusha rinotodza kupunza musha.
Mhururu rinotodza kupururudza.
Mhesvamukono rinotodza kupesva mukono.
Mhenenguro rinotodza kupenengura.
Mhondi rinotodza kuponda.
Mhombwe rinotodza kupomba.
Mhakatirwa rinotodza kupakatira.
Mhedzisiro rinotodza kupedzisira.
Mhasa rinotodza rupasa.
Mhesero (n. Innuendo) rinotodza kupesera.
Mhoyamusha rinotodza kupoya. Apa mhoyamusha zvichireva muripo unopiwa tezvara kana mwanasikana atizira.

Kurerutsa Mutauro

Zvichida mhuka rinobva pakuti kupukaira. 
Zvichida mhando rinobva pakuti kupandana.
Zvichida mhaswa rinobva pakuti kupasana.
Zvichida mhene rinotodzana nokuti kupenengura.
Zvichida mhepo rinotodzana nokuti kupepera.

Mamwe Mazwi

Ko mazwi aya tingati kudini?

Mhandire
Mhare
Mhindu
Mhango
Mhere
Mhera (Place or direction behind one's back) kureva sure kana shure.
Mhangura
Mhosva
Mhende